Diari Oficial de la Generalitat Valenciana


Sumari del DOGV 8943, del 03-11-2020 (2020/9135)

DECRET 165/2020, de 30 d'octubre, del Consell, de modificació de la denominació de la Facultat de Psicologia per la de Facultat de Psicologia i Logopèdia de la Universitat de València-Estudi General.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8943

Data del DOGV
:   03-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9135


Data del document
:   30-10-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * legislació

DECRET 165/2020, de 30 d'octubre, del Consell, de modificació de la denominació de la Facultat de Psicologia per la de Facultat de Psicologia i Logopèdia de la Universitat de València-Estudi General. [2020/9135]  
La Universitat de València ha proposat la modificació de la denominació del centre Facultat de Psicologia pel de Facultat de Psicologia i Logopèdia, amb l'acord previ del Consell de Govern de 8 d'octubre de 2019 i l'informe favorable del Consell Social de 29 de juny de 2020, de la universitat esmentada.  
El 13 d'octubre de 2020, emet informe favorable l'AVAP i el Consell Valencià d'Universitats i Formació Superior, en el ple del 2 de juliol de 2020, ha conegut, la sol·licitud de modificació de la denominació del centre Facultat de Psicologia pel de Facultat de Psicologia i Logopèdia de la Universitat de València, de conformitat amb el que es disposa en l'article 12 de la Llei 4/2007, de 9 de febrer, de la Generalitat, de coordinació del sistema universitari valencià.  
  
Per això, d'acord amb el que s'estableix en la Llei 6/2001, de 21 de desembre, d'universitats, modificada per la Llei orgànica 4/2007, de 12 d'abril, de conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Universitats, Ciència i Societat Digital, prèvia deliberació del Consell, en la reunió de 30 d'octubre de 2020,  
  
DECRETE  
  
Primer. Modificació denominació  
S'autoritza la modificació del centre Facultat de Psicologia, que passarà a denominar-se Facultat de Psicologia i Logopèdia, de la Universitat de València-Estudi General.  
  
Segon. Inscripció en el registre i comunicació al Ministeri d'Universitats  
Aquesta autorització de modificació de denominació del centre Facultat de Psicologia es comunicarà al Ministeri d'Universitats, a fi que s'inscriga en el Registre d'Universitats, Centres i Títols (RUCT) i a la Conferència General de Política Universitària.  
  
Tercer. Eficàcia  
Aquest decret tindrà efectes a partir de l'endemà de la publicació en el Diari Oficial de la Generalitat Valenciana.  
  
Quart. Recursos  
Contra aquest decret, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de la publicació d'aquest decret en el Diari Oficial de la Generalitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar un recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 30 d'octubre de 2020  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS